Here is a page extracted from Wikipedia that may contain CSS, HTML, and a lot of unformatted text.

Title: नार्वे
Content: नॉर्वे (बूकमॉल नॉर्वेजियन: Kongeriket Norge () कुङेरिकेत नोर्ये, नी-नॉर्वेजियन: Kongeriket Noreg () कुङेरिकेत नुरेग) यूरोप महाद्वीप कय यक्ठु देस होय। यकर राजधानी ओस्लो  होय। यकर मुख्य- औ राजभाषा  नॉर्वेजियन भाषा होय। नार्वे यक्ठु राजशाही होय। यकरे क्षेत्राधिकार् मा स्कैडीनेवियाई देस हैं। जवने मा पहाड़, ग्लेशियर औ गहिर तटीय जगह सामिल हैं।नार्वे कय राजधानी ओस्लो हरा भरा जगह औ संग्रहालयन कय सहर होय।

नार्वे कय कुल क्षेत्रफल ३ लाख ८५ हजार दुई सौ बावन वर्ग किलोमीटर (१,४८,७४७ वर्ग मील) हय औ जनसंख्या लगभग पचपन लाख। भारतीय मनईन कय सँख्या लगभग पच्चीस हजार हय। इ यूरोप मा सबसे कम जनसंख्या घनत्व वाले देसन मा दुसरा जगह पय हय । देस कय सीमा पूरुब मा स्वीडन से सटा हय औ उत्तर मा कुछ कुछ जगह  कय सीमा फ़िनलैण्ड औ रूस से सटा हय। नॉर्वे कय राजा हराल्ड पंचवा होँय और वनकय प्रधानमंत्री जेन्स स्तोल्तेंबेर्ग होंय।

नॉर्वे मा 17 मई कय दिन राष्ट्रीय दिन कय रूप मा मनाय जात अहै। इ दिन 1814 ईसवी मा नॉर्वे कय संविधान बना रहा। देस कय संसद कय स्टोरटिंग कहि जात अहै जवने कय सदस्य हर चार साल बाद चुनि जात हँय।

नॉर्वे कय ढेर आबादी नार्वेजियन हँय, ढेर आप्रवासी पोलैंड स्वेडन, इरान (कुर्दिस्तान सहित), पाकिस्तान औ इराक से आ हैं।

नॉर्वे मछरी पकरै, पैदर यात्रा औ स्कीइंग कि ताईं जानि जात अहै, बिसेष रूप से लिलीहामर कय ओलंपिक रिसोर्ट मा ।

तस्बिर

सन्दर्भ 

यूरोप कय देस
नार्वे